98c127234bf85947fe424ce1e35983d9
kan man klage over dårlig indsamlingsskik?
samlind.dk
2020.29
indsamlingsnævnet har kompetence til at behandle klager over overtrædelse af god indsamlingsskik. for yderligere information om hvordan man klager, klik her. indsamlingsnævnet kan derudover optage en sag til behandling af egen drift, hvis sagen er af væsentlig eller principiel betydning. det kan f.eks. være i tilfælde, hvor der i pressen redegøres for relevante sager, men hvor der ikke er indgivet en formel klage til indsamlingsnævnet.



e9f083f816f7d4fb464aebd40b973724
hvad er god indsamlingsskik?
samlind.dk
2020.29
god indsamlingsskik er indsamlingsetiske regler, der skal være med til at give bidragsydere og de personer, som ikke ønsker at yde bidrag, en form for sikkerhed for, at indsamlinger forløber på en ordentlig måde, herunder at personer ikke bliver presset eller krænket, men frivilligt yder bidrag, således at bidragsyderne ikke efterfølgende får grund til at fortryde det. god indsamlingsskik er udtryk for, hvad der bør være sædvanlig handlemåde på området og skal være retningsgivende for den fremgangsmåde og adfærd, som almindeligvis bør følges, så som respekten for bidragsyderens integritet og handlefrihed, offentlighed og åbenhed om formål, organisationens ledelse og økonomi, m.v. derudover er et ”sundt” og etisk velfungerende indsamlingsmarked befordrende for indsamlingsorganisationernes muligheder og vilkår for at samle ind, ligesom tilliden til organisationerne herved øges. de samme synspunkter gør sig gældende for hjælpeorganisationers hvervning af medlemmer. indsamlingsnævnets praksis vil med tiden være med til at udbygge og konkretisere indholdet af de generelle principper om god indsamlingsskik.


